**LEPING LABORITEENUSTE OSUTAMISEKS nr** kuupäev digiallkirjas

**Osaühing Strantum** (edaspidi *tellija*), registrikood 10731164, aadress Kooli 2a, Tabasalu 76901, mida esindab juhatuse liige Marek Säde

ja

**Terviseamet** (edaspidi *täitja*), registrikood 70008799, aadress Paldiski mnt 81, Tallinn 10614, mida esindab volituse alusel peadirektori asetäitja Erkki Osolainen,

edaspidi koos pooled või eraldi pool, sõlmisid lepingu (edaspidi *leping*) alljärgnevas:

**1. Lepingu objekt**

Lepingu objektiks on tellija näidatud kohtadest **proovide võtmine ning laboris** **uuringute teostamine** (edaspidi *tööd*).

**2. Tööde teostamise aeg**

Tööde täpne sisu (sh teostatavad analüüsid), maht ja ajakava lepitakse tellija ja täitja vahel kokku e-kirja teel enne käesoleva lepingu punktis 1 nimetatud proovide võtmist.

**3. Lepingu hind**

3.1. Tellija tasub täitjale tööde teostamise eest vastavalt sotsiaalministri 24.08.2025. a määruses nr 40 „Terviseameti tasuliste tervisekaitseteenuste osutamise kord ja hinnakiri” sätestatud hinnakirjale.

3.2. Tööde teostamise eest tasub tellija täitja väljastatud arve alusel.

3.3. Täitja esitab tellijale arve e-arvena. E-arve loetakse laekunuks selle operaatorile laekumise kuupäevast.

**4. Kontaktisikud**

4.1. Tellija kontaktisikuks lepingu täitmisega seotud küsimustes on Vaido Valing telefon +372 602 6485 e-post vesi@strantum.ee

4.2. Täitja kontaktisikuks lepingu täitmisega seotud küsimustes on üldosakonna kliendihaldusjuht Kaja Oras, telefon 5806 0815, e-post [kaja.oras@terviseamet.ee](mailto:kaja.oras@terviseamet.ee).

**5. Lepingu kehtivus ja lõpetamine**

5.1. Leping jõustub selle allkirjastamisest ja on sõlmitud tähtajatult.

5.2. Lepingut on õigus lõpetada poolte kokkuleppel.

5.3. Mõlemal poolel on õigus leping üles öelda, teatades sellest ette 30 (kolmkümmend) kalendripäeva.

**6. Muud sätted**

6.1. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud informeerima teist poolt esimesel võimalusel. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

6.2. Teadete edastamine toimub üldjuhul kirjalikku taasesitamist võimaldavas vormis.

6.3. Käesoleva lepingu sõlmimisega loetakse lõppenuks poolte vahel varasemalt sõlmitud leping laboriteenuste osutamiseks.

6.4. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.

6.5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.

6.6. Leping allkirjastatakse digitaalselt.

**Tellija: Täitja:**

/allkirjastatud digitaalselt/ /allkirjastatud digitaalselt/